cyanic-selkie/wikianc huggingface dataset:
Babbila
Babbila (arabisk ببيلا, òg skrive Bebbila) er ein by sør i Syria i Rif Dimashq guvernement, i den sørlege utkanten av Damaskus, vest for Yarmoukleiren. Av stader i nærleiken finn ein al-Hajar al-Aswad, Jaramana, Sayyidah Zaynab, al-Sabinah og Yalda. I følgje Syrisk statistisk sentralbyrå, hadde Babbila eit folketal på 50 880 i 2004. Byen er òg det administrative senteret i Babbila nahiyah som består av 13 småbyar og landsbyar med eit samla folketal på 341 625.
Bu i Hardanger
Bu er ei bygd på grensa mellom Ullensvang kommune og Eidfjord kommune i Indre Hardanger. Bu ligg på sørsida av Eidfjorden, med Ytre Bu i Ullensvang og Indre Bu i Eidfjord.
Riksveg 13 går gjennom bygda. Det søre landfestet på Hardangerbrua er på Bu. Etter at brua vart ferdig i august 2013, går riksvegen over Eidfjorden i bru mellom Bu og Vallavik i Ulvik herad i staden for over ferjesambandet Bruravik-Brimnes, som vart lagd ned. Under bygginga av brua var det stor anleggsverksemd på Bu.
På Bu ligg Bu museum, som er ein del av Hardanger Folkemuseum.
4. juli 2011 var det ei helikopterulukke i fjella innom Bu. Helikopteret var frå Airlift i Kinsarvik og frakta mannskap til ei hyttebygging på Vassli. Fem personar omkom i ulukka.
Andrej Sakharov
Andrej Dmitrijevitsj Sakharov, russisk Андрей Дмитриевич Сахаров, var ein sovjetrussisk vitskapsmann (kjernefysikar) som fekk Nobels fredspris i 1975.
Sakharov var på 1950-talet leiar av det forskingsprogrammet som gjorde det mogleg for Sovjetsamveldet å lage si fyrste hydrogenbombe, ei kjernefysisk bombe som utviklar energien ved at hydrogenkjernar reagerer med kvarandre og går saman til tyngre kjernar. Han vart i 1953 teke opp som medlem av Det sovjetiske vitskapsakademiet.
Sakharov har òg gjort framifrå nybrottsarbeid om tilhøva i universet og utviklinga av det i dei fyrste brøkdelane av eit sekund etter det såkalla Store Smellet, som ifylgje den herskande vitskapleg teorien var den hendinga som skapte universet.
I 1968 sendte Sakharov ut eit stort samfunnskritisk skrift, Tankar om framsteg, fredeleg sameksistens og intellektuell fridom, som ikkje vart godt motteke av styresmaktene i Sovjetsamveldet og førte til at han vart avsett frå forskerstillinga si. Saman med to andre vitskapsmenn skipa han i 1970 ein upolitisk menneskerettskomité, og det var for arbeidet sitt på dette området han vart gjeve Nobels fredspris i 1975. Av di dei sovjetiske styresmaktene nekta han å reise ut av landet, var det hans hustru, Jelena Bonner, som tok turen til Oslo og mottok prisen på vegner av han.
Sakharov vart i 1980 arrestert av dei sovjetiske styresmaktene og forvist til såkalla indre eksil i byen Gorkij (som frå 1991 heiter Nizjnij Novgorod); denne byen var lukka for utlendingar på grunn av den militære forskinga og anna militær aktivitet som gjekk føre seg der. Ved eit dekret frå Det øvste sovjet, som var den øvste lovgjevande makta i Sovjetsamveldet, vart han samstundes fråteke alle dei utmerkingane han hadde motteke.
Sakharov vart utnemnd til æresdoktor ved Universitetet i Oslo i 1981. Han hadde i 1980 fått Fritt Ords Pris, ein pris som vert delt ut av den private Institusjonen Fritt Ord i Oslo, «for med nesten ufatteleg åndeleg kraft, uthald og fryktløyse å ha kjempa for og praktisert den frie tanken og det frie ordet under trykket av eit totalitært regime.»
Doolittle Bluff
Doolittle Bluff er ein stor fjellskrent ved enden av Suessbreen, på nordsida av Taylor Valley i Victoria Land. Frå firnen ved Suessbreen stig skrenten 500 meter til toppområdet på 1835 moh. Han vart namngjeven av Advisory Committee on Antarctic Names (1997) etter John H. (Jack) Doolittle, ein amerikansk fysikar som var forskingssjef ved Siple-stasjonen vinteren 1977, forskar ved Lockheed Martin Palo Alto Research Laboratory, Space Physics Laboratory, frå 1983; og fysikar der frå 1993. Han studerte polarlys ved Sørpolen sidan 1983 og hadde 20 arbeidsturar til Antarktis (McMurdo, Siple og Amundsen-Scott-stasjonen) frå 1975–76.
Aleppo
Aleppo (arabisk ﺣﻠﺐ, Ḥalab, lokal uttale, tyrkisk Halep) er ein by nordvest i Syria og hovudstad i Aleppo guvernement, det folkerikaste guvernementet i landet. Fram til utviklinga av den syriske borgarkrigen i 2010-åra var Aleppo den største byen i Syria. Gjennom fleire hundreår var Aleppo også den største byen i regionen Syria og den tredje største i Det osmanske riket etter Konstantinopel og Kairo. I 2004 hadde byen offisielt 2 132 100 innbyggjarar, slik at han var ein av dei største byane i Levanten.
Gotlandsruss
Gotlandsruss er ein gammal svensk ponnirase som stammar frå øya Gotland. Det har jamt funnest frittlevande dyr på øya. Enno i dag finst der ein flokk hopper og ungdyr som går ute heile året på Lojsta Hed.
Anne Johanne Kvale
Anne Johanne Kvale var ein norsk journalist og politikar.
Kolbu kyrkje
Kolbu kyrkje er ei lafta krosskyrkje i Østre Toten kommune i Innlandet.
Dagens kyrkje er den tredje i Kolbu. Den første stod på gården Dyste og var truleg ei stavkyrkje frå 1200-talet som forfall over lengre tid fram mot 1780-åra. Den andre stod på garden Molstad frå 1300-talet og fram til den noverande kyrkja vart oppført.
Anne Johanne Kvale
Anne Johanne Kvale debuterte som journalist i avisa Firda og arbeidde der frå 1946 til 1951. I perioden 1956—61 var ho landssekretær i Norges Bondekvinnelag og utdanna seg som sosionom. I ettertid har ho arbeidd som landssekretær i Kristeleg Folkepartis Kvinner og som informasjonssekretær i Landsforeningen mot Kreft, i tillegg til ei rad verv som styremedlem i Avholdfolkets landsnemnd, Det Hvite Bånd og Kriminalomsorg i Frihet og Norske Kvinners Nasjonalråd. Ho har også sete i bystyret i Oslo og vore medlem av tilsynsrådet til Ullersmo landfengsel. Kvale var den første kvinnelege leiaren i Sunnfjordlaget i Oslo og har gjeve mykje stønad til lokalhistoriske skrifter i Førde, særleg til Jul i Sunnfjord.
British European Airways
British European Airways, eller BEA, var eit britisk flyselskap som eksisterte frå 1946 til 1974.
Anne Johanne Kvale
Kvale skreiv to bøker, begge om Kristeleg Folkepartis Kvinner, og bidrog til ei rad tidsskrift og meldingsblad for mellom anna Landsforeningen mot Kreft, Norges Bondekvinnelag, Kvinners Frivillige Beredskap og Norske Kvinners Nasjonalråd. Ho gav i 1994 ei større boksamling på 6000 bind til Førde bibliotek.
British European Airways
BEA vart stifta ved lov, Civil Aviation Act 1946. Selskapet hadde ruter på det europeiske kontinentet og til byar i Nord-Afrika forutan på ei rekkje britiske byar. BEA var den gongen det største, innanlandske flyselskapet.
Anne Johanne Kvale
Kvale fekk i 2009 Kongens fortenestmedalje i sølv.
Gotlandsruss
Raseskildring
Gotlandsrussen skal etter rasestandarden vere ein nøysam, sterk ponni med godt lynne. Han skal vere allsidig, harmonisk og ha gode proporsjonar. Mankehøgda bør aller helst ligge innanfor 123-126 cm.
Apollonius Rosenlund
Far hans var lærar og kyrkjesongar i Vik. Sjølv vart Rosenlund seminarist frå Stord i 1883. Dei to komande åra var han dels lærarvikar og huslærar. Frå 1886 var han lærar i Davik prestegjeld i Nordfjord, frå 1891 også kyrkjesongar. I 1896 fekk han også jobben som kasserar i den lokale sparebanken. Same året vart han medlem i formannskapet i Davik kommune, varaordførar 1897-98, og ordførar frå 1899 til 1916. Attåt var han forlikskommissær frå 1898.
Afotisk
Afotisk er eit omgrep som gjeld havdjupna frå 200 meter og nedover, der det ikkje er lys nok for fotosyntesen til plantene. Formelt er sonen definert som djupna der mindre enn 1 % av sollyset når ned. Derfor er bioluminescens den einaste lyskjelda ein finn i denne sonen. Det meste av maten kjem frå daude organismar som søkk ned til botn frå vasslaga over.
British European Airways
Selskapet var òg den første kunden for mange britiskbygde fly på 1950- og 1960-talet, mellom anna Vickers VC.1 Viking, Vickers Viscount, Vickers Vanguard, BAC 1-11 og Hawker-Siddeley Trident. BEA opphøyrde i 1973 då det vart slått saman med British Overseas Airways Corporation, BOAC, og danna British Airways.
Aleppo
Aleppo ligg i eit ørkenliknande slettelandskap nær grensa til Tyrkia og 310 km frå Damaskus. Han er eit knutepunkt for samferdsla og ein viktig handelsby. Gamlebyen er med på lista til UNESCO over verdsarv. Byen fekk eit universitet i 1961.
Anri Hebib
Anri Håvard Hebib er ein norsk politikar for partiet Høgre. Han studerer ved Høgskulen i Bergen, og var ordførarkandidat i Bømlo kommune ved kommunevalet 2015. I dag er han gruppeleiar for Bømlo Høgre, og sit i Kommunestyre og Formannskap. Tidligare har han vore leiar for Bømlo Unge Høgre og Bømlo Ungdomsråd. I tillegg har han hatt fleire andre verv i Bømlo kommune.
Afotisk
Djupna til den afotiske sonen kan vere sterkt påverka av faktorar som turbiditet og årstida. Den afotiske sonen ligg under den fotiske sonen, som er den delen av sjøen som er direkte påverka av sollyset.
ACIA-rapporten
ACIA-rapporten eller Arctic Climate Impact Assessment er ein rapport basert på resultata av eit større forskingsprosjekt sett i verk av Arktisk Råd, som består av dei åtte landa Canada, Danmark, Finland, Island, Noreg, Russland, Sverige og USA. Føremålet med prosjektet var å vurdere og analysere konsekvensane klimaendringar kan ha for miljøet og samfunnet i Arktis. Om lag 250 forskarar deltok på prosjektet. Rapporten vart publisert hausten 2004 og konkluderte med at oppvarminga i Arktisk skjer langt raskare enn ein tidlegare hadde trudd. Ein meinte at det auka utsleppet av drivhusgassar frå menneskeleg aktivitet var årsaka til oppvarminga, og at oppvarminga på grunn av dette vil auke ytterlegare.
Afotisk
Temperaturane kan varierer frå om lag 0 til 6 ºC. Ein finn ofte uvanlege og unike skapningar i dette bekmørke vatnet, som pelikanålar, kjempeblekksprut, marulkar og vampyrblekksprut.
Aleppo
Namn
Aleppo er det moderne namnet på byen i den vestlege verda. I antikken vart han kalla Khalpe, Khalibon, og for grekarane og romarane vart han kalla Beroea (gresk Βέροια). Under krosstoga, og igjen under Det franske mandatet for Syria og Libanon, vart namnet Alep nytta: «Aleppo» er ei italienisert versjon av dette.
1940 Whipple
1940 Whipple er ein hovudbelteasteroide. Han blei oppdaga den 2. februar 1975 av Harvard College Observatory ifrå Harvard College Observatory i Harvard Observatory.
Aleppo
Namn
Det gamle namnet på byen, Halab, er òg det arabiske namnet på byen i dag. Dette har usikkert opphav. Somme har føreslått at Halab tyder 'jern' eller 'kopar' på amorittisk, sidan byen var ei stor kjelde for desse metalla i antikken. Halaba på arameisk tyder 'kvit', og kan syne til den kvite jordfargen og dei store mengdene marmor som finst i området. Eit anna føreslått namneopphav er at Halab tyder «gav mjølk» og syner til den gamle segna om at Abraham gav mjølk til reisande gjennom regionen. Fargen på kyrne hans var oskefarga (arabisk shaheb), så byen vart derfor kalla Halab ash-Shahba («han mjølka den oskefarga»).
Gotlandsruss
Historie
Frå førhistorisk tid har det gått frittlevande, små hestar på Gotland. I 1859 var det jordskifte, og beiteområda der hestane gjekk minka. Talet på gotlandsruss minka kraftig. Nokre vart skotne, og andre sende til dei britiske øyane som gruveponniar. Folk frykta at gotlandsrussen skulle forsvinne for godt, og sette inn tiltak. På 1880-talet sette godseigar Willy Wöhler i gang ponnistutteri på Klinteby. Ein mykje brukt avlshingst var Olle 2, som var ein krysning mellom gotlandsrusshoppe og ein syrisk ponni. Dei fleste gotlandsruss i dag nedstammar frå Olle 2. På 1930-talet var det så lite som 30 hopper i avl, og for å minske faren for innavl vart to welsh-hingstar sett inn i avl.
Apollonius Rosenlund
Valperiodane 1913-15 og 1916-18 representerte Rosenlund Nordfjord krins på Stortinget, der han var medlem av Protokollkomiteen.
Aleppo
Namn
Frå 1000-talet vart det vanleg i rabbinsk å bruke «Aram-Zobah» om området kring Aleppo, og dette namnet nyttar syriske jødar framleis i dag. Bibelen inneheld minst 13 referansar til Zobah.
Gotlandsruss
Førekomst
Det finst gotlandsruss mellom anna i Sverige, Danmark, Finland, Noreg og USA. Det har også vorte eksportert einskilde dyr til Holland, Hellas og Spania.
Bruk
Tradisjonelt har gotlandsrussen vore i bruk i jordbruket og skogbruket. I dag er dei fleste barne- eller familieponniar. Gotlandsrussen er også mykje brukt i ponnitrav.
Aleppo
Geografi og klima
Aleppo ligg 120 km inn i landet frå Middelhavet på eit platå 380 meter over havet. Han ligg 45 km aust for den syrisk-tyrkiske grenseovergangen ved Bab al-Hawa. Byen er omgjeve av jordbruksland i nord og vest, som er dyrka opp med oliven og pistasjtre. I aust ligg Aleppo nær dei tørre områda i Den syriske ørkenen.
Aleppo dekkjer eit område på meir enn og er ein av dei raskast veksande byane i Midtausten. I følgje ein ny storplan som byen sette i verk i 2001, skal det totale området kring Aleppo aukast til 420 km² mot slutten av 2015.
Aleppo har eit varmt halvtørt klima (Köppen: BSh). Fjellrekkjene som går langs kysten av Middelhavet, Dei syriske kystfjella og Nurfjella, blokkerer effekten av Middelhavet og skapar ein regnskugge. Årsmiddeltemperaturen i området er 18 til 20 °C. Årsmiddelnedbøren er 395 mm og 80 % av denne nedbøren kjem mellom oktober og mars. Det er sjeldan snø i området. Gjennomsnittsfukta er 58 %.
Før antikken
Aleppo har vore lite utforska av arkeologar, sidan den moderne byen ligg over den gamle byen. Staden har vore busett sidan kring 5000 fvt., som utgravingar ved Tallet Alsauda har vist.
Aleppo finst i historiske kjelder som ein viktig by mykje tidlegare enn Damaskus. Aleppo er først nemnd i skriftlege kjelder på 2000-talet fvt., då Aleppo var hovudstad i eit sjølvstendig kongedøme som var nært knytt til Ebla, kalla Armi i Ebla, og Armani/Armanum i Akkad, og Giovanni Pettinato skildra Armi som Ebla sitt alter ego. Naram-Sin av Akkad øydela både Ebla og Armani på 2200-talet fvt. men identifiseringa av Armani som Armi på inskripsjonar av Naram-Sim på tavler frå Ebla er sterkt omdiskutert.
ACIA-rapporten
Samfunnsmessig kan endringane vere ein trussel mot urfolkesetnaden i Arktis, som kan få vanskar med å skaffe seg mat. Infrastrukturen i området vil òg kome i fare på grunn av flaumar og erosjon etter kvart som havnivået stig og permafrosten misser taket.
Ammótopos
Ammótopos (gresk Αμμότοπος ) er ein landsby i periferieininga Árta i Ípiros i Hellas. Ammótopos var hovudsete i den tidlegare kommunen Xirovoúni, som no er ei kommunaleining i kommunen Árta.
Aleppo
Før antikken
I den gamle babylonske perioden, vart Aleppo kalla Ḥalab (Ḥalba) for første gongen. Aleppo var hovudstad i det viktige amorittiske dynastiet Yamḥad. Kongedømet Yamḥad (ca. 1800–1600 fvt.), òg kalla 'landet Ḥalab,' var det mektigaste i Det nære Austen på den tida. Yamḥad vart øydelagd av hettittane under Mursilis I på 1500-talet fvt. Aleppo tok raskt den leiande rolla i Syria, då makta til hetittane vart svekt på grunn av indre uro.
Parshatatar, konge av det hurittisk-armenske kongedømet Mitanni, tok nytta av maktvakuumet som oppstod og erobra Aleppo på 1400-talet fvt. Aleppo hamna derfor i frontlinja i ein maktkamp mellom Mitanni og hettittane og Egypt. Den hettitiske Suppiluliumas I slo Mitanni i eit avgjerande slag og erobra Aleppo på 1300-talet fvt. Aleppo var kultisk viktig for hettittane som eit senter for dyrking av Stormguden.
Då det hettittiske kongedømet kollapsa på 1100-talet fvt., vart Aleppo ein del av det arameisk-syrisk-hettitisk kongedømet Bit Agusi (som hadde hovudstad i Arpad) ved byrjinga av det første tusenåret fvt.
Bit Agusi vart i lag med Aleppo erobra av assyrarar på 800-talet fvt. og vart ein del av Det nyassyriske riket fram til seint på 600-talet fvt., før det gjekk vidare til Det nybabylonske riket og akamenide-persarane.
Peter Gabriel (1977)
Peter Gabriel er debutalbumet til den engelske progressiv rock-songaren Peter Gabriel som soloartist og det første av fire med den same tittelen. Det kom ut 25. februar 1977 og var produsert av Bob Ezrin. Gabriel og Ezrin sette saman musikarar, som gitaristen Robert Fripp og den framtidige King Crimson-kollegaen hans Tony Levin på bass. Då albumet kom ut byrja Gabriel å turnere med eit sjumannsband under sitt eige namn. Albumet nådde sjuandeplassen i Storbritannia og 38. plassen i USA.
Aleppo
Antikken
Aleksander den store tok over byen i 333 fvt. Selevkos I Nikator oppretta ein hellenistisk busetnad på staden mellom 301 og 286 fvt. Han kalla byen Beroea (Βέροια), etter Beroea i Makedonia.
Nord-Syria var eit senter for det hellenistiske kolonistyret og derfor for den hellenistiske kulturen i Selevkideriket. Som andre helleniserte byar i Selevkideriket, hadde Beroea truleg lokalt sjølvstyre, med eit lokalt valt byråd eller boulē som bestod av frie hellenarar.
Beroea vart verande under selevkidane fram til 88 fvt. då Syria vart okkupert av Tigranes den store og Beroea vart ein del av Kongedømet Armenia. Etter den romerske sigeren over Tigranes, vart Syria gjeve til Pompeius i 64 fvt., og han vart då ein romersk provins. Då romarane kom inn i området vart det forholdsvis stabile forhold i Syria i over tre hundreår. Sjølv om provinsen vart administrert av ein legat frå Roma, tvang ikkje Roma den administrative organisasjonen sin på den gresktalande herskarklassen i provinsen.
I romartida auka innbyggjartalet nord i Syria, og dette auka ytterlegare under bysantinarane inn på 400-talet. I seinantikken var Beroea den nest største syriske byen etter Antiokia, som då var hovudstaden i Syria og den tredje største byen i Romarriket. Arkeologiske funn indikerer at det busetnadane mellom Antiokia og Beroea var tett folkesette fram til 500-talet. Dette jordbrukslandskapet har i dag ruinar av store bustadhus og kyrkjer, som Symeon styliten-kyrkja. St. Maron frå den maronittiske kyrkja vart truleg fødd i dette området. Grava hans ligg i Brad, vest for Aleppo.
Beroea er nemnt i Andre makkabearbok 13:3.
Mellomalderen
Persarane invaderte og kontrollerte Syria ei kort stund tidleg på 600-talet. Kort tid etter fall Aleppo til arabarane under Abu Ubaidah ibn al Jarrah i 637. I 944 vart han setet i eit sjølvstendig emirat under hamdānide-prinsen Sayf al-Daula, og opplevde ein periode med stor velstand. Han var heimbyen til den store diktaren al-Mutanabbi og filosofen og polymaten al-Farabi. Byen vart plyndra av austromarane i 962, og bysantinske styrkar okkuperte byen ei tid frå 974 til 987. Byen og emiratet vart ein vasall i riket frå 969 og fram til Dei austromersk-seldsjukkiske krigane. Byen vart kringsett to gonger av krossfararar, i 1098 og i 1124, men vart ikkje erobra.
Den 9. august 1138 råka eit kraftig jordskjelv byen og området kring. Sjølv om estimata frå den tida er særs usikre, trur ein at 230 000 menneske omkom, noko som gjer det til det sjuande mest dødelege jordskjelvet i historia.
Peter Gabriel (1977)
Den første solosuksessen til Gabriel kom med den førte singelen frå albumet, «Solsbury Hill», som Gabriel har sagt handlar om å «takle å miste det du har, for det du kanskje kan få ... Det handlar om å la det gå.»
Aleppo
Mellomalderen
Byen kom under Saladin sin kontroll og så Ajjubide-dynastiet frå 1183.
Peter Gabriel (1977)
Sjølv om Gabriel stort sett var nøgd med musikken, meinte han at albumet - særskild «Here Comes the Flood» – var overprodusert. Ein enkel versjon med piano og synth av denne songen kom ut på Robert Fripp sitt Exposure og vart framført då han song på eit TV-program med Kate Bush i desember 1979 på BBC Two. Ein tredje, enkel versjon av songen kom ut i 1990 på samlealbumet Shaking the Tree: Sixteen Golden Greats. Gabriel har ofte framført songen på konsertar.
Aleppo
Mellomalderen
Den 24. januar 1260 vart byen erobra av mongolane under Hulagu i allianse med vasallane deira, som var frankiske riddarar under herskaren av Antiokia, Bohemond VI og svigerfaren hans, den armensk herskaren Hetoum I. Byen vart dårleg forsvart av Turanshah og murane fall etter berre seks dagar med bombing, og citadellet fall fire veker seinare. Den muslimske folkesetnaden vart massakrert og mange jødar vart òg drepne. Den kristne folkesetnaden vart spara. Turanshah vart synt uvanleg respekt av mongolane og fekk lov til å leve på grunn av den høge alderen og motet han viste. Byen vart gjeven til den første emiren av Homs, al-Ashraf, og ein mongolsk garnison vart oppretta i byen. Noko av utbyttet vart òg gjeve til Hethoum I for støtta i åtaket. Den mongolske armeen held fram til Damaskus, som overgav seg, og mongolane gjekk inn i byen 1. mars 1260.
Peter Gabriel (1977)
Direct Disk Labs gav ut ein versjon av albumet på halv snøggleik, frå dei originale lydbanda. Denne har ein lengre versjon av «Slowburn» (5:16 i staden for 4:36) der heile introduksjonen til songen er med. Alle andre versjonar av dette albumet har introduksjonen redigert bort.
Aleppo
Mellomalderen
I september 1260 forhandla dei egyptiske mamelukkane ein avtale med frankarane i Akko slik at dei kunne krysse krossfararområda utan kamp, og gå til strid mot mongolane i slaget ved Ain Jalut den 3. september 1260. Mamelukkane vann ein avgjerande siger, tok livet av den mongolske, kristne generalen Kitbuqa, og fem dagar seinare hadde dei erobra Damaskus att. Aleppo vart teken attende av muslimane ein månad seinare, og ein mamelukk-guvernør vart sett inn for å styre byen. Hulagu sende soldatar for å ta attende Aleppo i desember. Dei klarte å massakrere mange muslimar som hemn for drapet på Kitbuqa, men etter fjorten dagar hadde dei ikkje kome noko vidare og trekte seg attende.
Peter Gabriel (1977)
Bakgrunn
Under The Lamb Lies Down on Broadway-turneen annonserte Gabriel for kollegaene i Genesis at han valde å forlate bandet, og meinte han hadde fjerna seg frå dei andre medlemmane og strevde med ekteskapet sitt. Han fullførte likevel turneen. Bristepunktet kom då kona Jill hadde eit vanskeleg svangerskap og et første barnet deira, Anna, vart fødd. Då han valde å vere med den sjuke dottera og kona, i staden for å spele inn musikk og turnere, noko resten av bandet hadde lite forståing for, valde Gabriel å forlate gruppa.
Aleppo
Mellomalderen
Mamelukkane styrte byen inn under det sentrale mamelukk-styret i Kairo, og hausten 1261 sende mamelukk-leiaren Baibars ein hær for å vinne attende byen. I oktober 1271 tok mongolane igjen byen, og gjekk til åtak med 10 000 menn til hest frå Anatolia, og slo dei tyrkiske soldatane som forsvarte Aleppo. Mamelukk-garnisonen flykta til Hama, før Baibars kom nordover igjen med hovudhæren sin, og mongolane trekte seg attende.
Peter Gabriel (1977)
Bakgrunn
I eit brev til fansen, levert gjennom musikkpressa då turneen var over, kalla Out, Angels Out, forklarte Gabriel at «køyretøyet me har bygt som eit samvirke for å tene låtskrivinga vår vart meisteren vår og hadde fanga oss inne i suksessen me ønskte. Det påverka haldninga og stemninga i heile bandet. Musikken hadde ikkje tørka opp og eg respekterer framleis dei andre musikarane, men rollene våre hadde sett inn hardt.»
Aleppo
Mellomalderen
Den 20. oktober 1280 tok mongolane byen nok ein gong, plyndra marknadane og brende ned moskeane. Dei muslimske innbyggjarane flykta til Damaskus, der mamelukk-leiaren Qalawun samla styrkane sine. Då armeen hans rykka fram, trekte mongolane seg igjen attende, til andre sida av Eufrat.
Peter Gabriel (1977)
Bakgrunn
Gabriel avslutta så brevet: «Det er ikkje noko uvenskap mellom meg sjølv og bandet eller manageren. Avgjersla vart gjort ei tid sidan og me har snakka om den nye retninga vår. Årsaka til avgjersla om at eg dreg ikkje vart annonsert tidlegare var fordi eg bad dei om å vente til dei hadde funne ein erstattar til å dekkje over holet. Det er ikkje utenkeleg at nokre av dei kjem til å arbeide med meg på andre prosjekt.»
Aleppo
Mellomalderen
I 1400 erobra den mongolsk-tyrkiske leiaren Timur Lenk byen igjen frå mamelukkane. Han massakrerte mange av innbyggjarane og gav ordre om å byggje eit tårn med 20 000 hovudskallar utanfor byen. Etter at mongolane trekte seg attende flytta heile den muslimske folkesetnaden attende til Aleppo. Dei kristne som forlét byen under mongolinvasjonen, kunne ikkje flytte attende til sitt eige strøk i gamlebyen, og dette førte til at dei danna eit nytt nabolag i 1420, i dei nordlege forstadane til Aleppo, utanfor bymurane. Dette vart kjend som al-Jdeydeh («det nye strøket» på arabisk).
Peter Gabriel (1977)
Bakgrunn
Bandkollegaen til Gabriel i Genesis, Phil Collins, som erstatta han som solovokalist i bandet, sa seinare at dei andre i bandet «ikkje var sjokkerte over at Peter drog, fordi me hadde visst om det ei stund.» Bandet heldt fram utan Gabriel.
Innspeling og utgjeving
Peter Gabriel vart spelt inn i The Soundstage i Toronto med produsenten Bob Ezrin mellom juli 1976 og januar 1977, med ekstra innspelingar i Morgan Studios og Olympic Studios i London i England.
Aleppo
Den osmanske tida
Aleppo vart ein del av Det osmanske riket i 1516, då byen hadde kring 50 000 innbyggjarar. Han vart senteret i Aleppo eyalet. Resten av det som vart Syria var anten ein del av eyaleta Damaskus, Tripoli, Sidon eller Raqqa. Etter den osmanske provinsreformen i 1864, vart Aleppo senteret i det nyoppretta Aleppo vilajet i 1866.
På grunn av den strategiske plasseringa ved handelruta mellom Anatolia og Austen, vart Aleppo ein særs viktig by under osmanarane. På eit tidspunkt var han den nest viktigaste byen i riket etter Konstantinopel. På midten av 1500-talet hadde Aleppo erstatta Damaskus som den viktigaste marknaden for varer som kom til Middelhavsområdet frå aust. Dette ser ein mellom anna av at Levant Company of London, eit felles handelsselskap skipa i 1581 for å gje England monopol på handelen med Det osmanske riket, aldri prøvde å sette inn ein agent i Damaskus, trass i at dei hadde løyve til å gjere dette. Aleppo husa òg hovudkvarteret til selskapet fram til seint på 1700-talet.
DeGoes Cliff
DeGoes Cliff er ein bratt fjellskrent på vestsida av Morozumi Range. Klippa er over 11 km lang, der nordenden ligg 11 kmsørvest for Mount Van Veen. Han vart kartlagt av US Geological Survey frå landmålingar og flyfoto tekne av U.S. Navy i 1960–63 og vart namngjeven av Advisory Committee on Antarctic Names etter Louis DeGoes frå National Academy of Sciences, som var administrasjonssekretær for komiteen for polarforsking i USA National Research Council.
Aleppo
Den osmanske tida
Som følgje av den økonomiske utviklinga, opna mange europeiske statar konsulat i Aleppo på 1500- og 1600-talet, som konsulatet til Republikken Venezia i 1548, det franske konsulatet i 1562, det engelske konsulatet i 1583 og det nederlandske konsulatet i 1613.
Velstanden som Aleppo opplevde på 1500- og 1600-talet byrja å svekkjast då silkeproduksjonen i Iran minka etter fallet til Safavide-dynastiet i 1722. På midten av hundretalet førte ikkje lenger karavanane silke frå Iran til Aleppo og den lokale syriske produksjonen var ikkje nok til å imøtekomme behovet frå Europa. Dei europeiske handelsmennene forlét Aleppo og byen hamna i økonomisk nedgang fram til midten av 1800-talet då lokalt produsert bomull og tobakk vekte interessa hos europearane att.
Økonomien til Aleppo vart hardt råka då Suezkanalen opna i 1869. Dette, i tillegg til politisk ustabilitet etter at det vart innført store reformer frå det sentrale styret i 1841, gjorde at Aleppo vart ytterlegare svekka, medan Damaskus steig fram som ein seriøs økonomisk og politisk konkurrent til Aleppo.
William Shakespeare refererte til Aleppo i Macbeth i 1606. Heksene piner kapteinen på skipet Tiger som var på veg til Aleppo frå England, men heldt ut ei 567 dagar lang reise før dei kom tilbake til England. Byen vert òg omtalt i Shakespeare sin Othello, då Othello i sine siste ord seier: «Set you down this/And say besides that in Aleppo once,/Where a malignant and a turbanned Turk/Beat a Venitia and traduced the state,/I took by th' throat the circumcised dog/And smote him—thus!» (Arden-utgåva av Shakespeare, 2004). Den engelske skipspresten Henry Teonge skildrar ei vitjing i byen i 1675 i dagboka si, då det var ein koloni med vesteuropeiske handelsfolk som budde her.
Peter Gabriel (1977)
Innspeling og utgjeving
Peter Gabriel sa «Nokon føreslo Bob Ezrin. For min del kjende eg ikkje at eg kunne vere ein Alice Cooper, men eg fekk han til å lytte til utdrag av det eg hadde gjort og han likte det - eller han likte det eg likte. Me forstod kvarandre. Me snakka. Det vart snart ein glimrande rapport - ein menneskeleg rapport - og det var det eg mest av alt såg etter ... eg prøvde å oppnå ein kombinasjon av Bob og meg som produsentar. Han kontrollerte den amerikanske rytmeseksjonen og eg tok meg av meir europeiske saker. Og på albumet dominerte Bo dei særs rocka passasjane som eg ikkje var vant med å produsere, og eg leia dei rolege partia - ting som eg hadde gjort i Genesis.»
Aleppo
Den osmanske tida
Byen vart verande osmansk fram til riket kollapsa, men vart stundom råka av indre uro, i tillegg til åtak av kolera frå 1823. Kring 20–25 prosent av folkesetnaden døydde av pest i 1827. I 1850 gjekk ein muslimsk mobb til åtak på kristne nabolag og titals kristne vart drepne, medan fleire hundre kyrkjer vart plyndra. Janitsjaropprørarar sette inn sitt eige styre då den osmanske guvernøren flykta. Osmanarane tok over byen veker seinare og tok livet av kring 5 000 innbyggjarar. I 1901 var innbyggjartalet i byen kring 110 000.
Follebu kyrkje
Kyrkja vart bygd på siste halvdel av 1200-talet oppe i lia over Follebu sentrum. Ho er i prinsippet rektangulær, men med eit lite avvik frå denne forma. Sakristiet er frå 1868 og våpenhuset frå 1872.
Peter Gabriel (1977)
Innspeling og utgjeving
Gabriel og Ezrin sette saman musikarar for innspelinga som bestod av gitaristen Robert Fripp frå King Crimson, bassisten Tony Levin (seinare i King Crimson), trommeslagaren Allan Schwartzberg, perkusjonisten Jimmy Maelen, gitaristen Steve Hunter, klaverspelarane Jozef Chirowski og Larry Fast på synthesizer og programmering.
Peter Gabriel sa: «Eg var uviss på kva eg kunne og ikkje kunne så eg gjekk med på nokre av forslaga til Bob Ezrin i valet av musikarane (mellom andre Tony Levin) og inviterte Robert Fripp og Larry Fast til å dekkje dei meir lydlandskap-orienterte / europeiske ambisjonane mine. Sjølv om et hovudsakleg vart spelt inn i løpet av nokre snøfulle veker i Toronto, hugsar eg innspelinga som kjapp, spanande og heit. Mange av grunnspora vart lagt ned på direkten, og avgrensa av 16-sporsopptakaren. Det var morosamt, intenst og skremmande, med eit flott band - som seinare kom ut òg turnerte med meg.»
Aleppo
Den osmanske tida
Mot slutten av den fyrste verdskrigen gjorde Sèvres-avtalen det meste av provinsen Aleppo til ein del av den nyoppretta nasjonen i Syria, medan Kilikia vart lovd bort av Frankrike til den armenske staten. Kemal Atatürk annekterte det meste av provinsen Aleppo i tillegg til Kilikia til Tyrkia i sjølvstendekrigen. Dei arabiske innbyggjarane i provinsen (i tillegg til somme kurdarar) støtta tyrkarane i krigen mot franskmennene, mellom anna Ibrahim Hanano som samarbeidde direkte med Atatürk og fekk våpen frå han. Utfallet vart derimot katastrofalt for Aleppo, då Lausanne-traktaten gjorde det meste av provinsen Aleppo til ein del av Tyrkia utanom Aleppo og Alexandretta. Dermed vart Aleppo avskoren frå dei nordlege områda sine og frå dei anatolske byane som Aleppo var kommersielt avhengige av. I tillegg førte Sykes-Picot-avtalen, der Det nære Austen vart delt, til at Aleppo vart skild frå det meste av Mesopotamia, som òg råka økonomien i Aleppo. Situasjonen vart forverra i 1939 då Alexandretta vart annektert av Tyrkia og Aleppo ikkje lenger kunne nytte utskipingshamna si i Iskenderun. Byen vart slik totalt isolert i Syria.
Peter Gabriel (1977)
Innspeling og utgjeving
Albumet kom ut 25. februar 1977 på Atco (USA & Canada) og Charisma, og nådde sjuandeplassen i Storbritannia og 38. plassen i USA.
Aleppo
Det franske mandatet
Staten Aleppo vart erklært av den franske generalen Henri Gouraud i september 1920 som ein del av ein fransk plan om å gjere Syria lettare å kontrollere ved å dele landet i fleire mindre statar. Frankrike vart meir i mot ideen om eit samla Syria etter slaget ved Maysaloun.
Peter Gabriel (1977)
Innspeling og utgjeving
Den første singelen frå albumet, «Solsbury Hill», vart ein hit i Storbritannia og nådde topp 20 der, medan han nådde 68. plassen på den amerikanske Billboard Hot 100. Den andre singelen, «Modern Love», vart ikkje ein suksess.
Aleppo
Det franske mandatet
Ved å skilje Aleppo frå Damaskus ønskte Gouraud å utnytte den tradisjonelle konkurransen mellom dei to byane og gjere det til eit politisk skilje. Folket i Aleppo var misnøgde med at Damaskus vart vald til hovudstad i den nye nasjonen Syria. Gouraud merka seg denne kjensla og prøvde å manipulere folket ved å gjere Aleppo til hovudstad i ein større og rikare stat som det ville vere vanskeleg for Damaskus å konkurrere med. Grensene til staten Aleppo vart trekt av Frankrike og inneheldt det mest frodige området av Syria: den frodige landsbygda kring Aleppo i tillegg til den frodige Eufratdalen. Staten hadde òg tilkomst til sjøen via det sjølvstyrte Alexandretta sanjak. Damaskus, som i hovudsakleg ligg i ein oase i utkanten av Den syriske ørkenen, hadde derimot verken frodig land eller tilkomst til sjøen. Gouraud ønskte å forføre Aleppo ved å gje dei kontroll over det meste av jordbruket og mineralrikdomen i Syria, slik at dei aldri kom til å ønske å slå seg saman med Damaskus igjen.
Peter Gabriel (1977)
Innspeling og utgjeving
Etter Peter Gabriel kom ut, sette Gabriel saman eit turnéband som bestod av Fripp (stundom under pseudonymet «Dusty Rhodes», og stundom spelande bak scenen) and Hunter on gitar, Levin på bass, Fast på synthesiser, Schwartzberg på trommer, Phil Aaberg på klaverinstrument og Jimmy Maelen på perkusjon. Den første delen av den første soloturneen hans vart kalla «Expect the Unexpected», og byrja 5. mars 1977 i USA og heldt fram til april. Den britiske delen av turneen var over 30. april. Denne andre delen bestod av eit anna band med Sid McGinnis på gitar, Levin på bass, Jerry Marotta på trommer og Bayette på klaverinstrument. «Sightings in the Test Area During Autumn»-delen av turneen byrja 30. august der bandet spelte gjennom England og Europa med siste konserten 1. november 1977.
Aleppo
Det franske mandatet
Dei avgrensa økonomiske ressursane til dei syriske statane gjorde at Frankrike ikkje ønskte at dei skulle verte heilt sjølvstendige, fordi det var fare for det motsette resultatet, nemleg at dei to statane kollapsa og vart tvungen til å slå seg saman att. Dette er årsaka til at Frankrike føreslo ideen om eit syrisk forbund som vart sett i verk i 1923. Opphavleg såg Gouraud for seg eit forbund for alle statane, til og med Libanon. Men berre tre statar deltok til slutt: Aleppo, Damaskus og Alawitterstaten. Hovudstaden i forbundet var først Aleppo, men vart flytta til Damaskus. Presidenten i forbundet var Subhi Barakat, ein politikar frå Aleppo fødd i Antiokia.
Peter Gabriel (1977)
Innspeling og utgjeving
Albumet fekk den franske prisen Académie Charles Cros.
Bergstien i Oslo
Bergstien er ei gate i bydel St. Hanshaugen i Oslo som går i nordleg lei frå Akersbakken attmed Vår Frelsers gravlund til Geitmyrsveien langsetter parken St. Hanshaugen. Bergstien krysser gatene Bjerregaards gate og Waldemar Thranes gate, og er utgangspunkt for den vesle Fredrikke Qvams gate. Bergstien har bustadblokker på kvar side. Det mosaiske trossamfund i Oslo har sin synagoge i Bergstien 15.
Afotisk
Den afotiske sonen er vidare delt inn i sonane: batyalsone, abyssalsone og hadalsone. Batyalsonen strekkjer seg frå 200 til 2000 m, abyssalsonen frå 2000 til 6000 m og hadalsonen frå 6000 m til havbotn. Vesen i desse områda lever i totalt mørke.
Fauvisme
Fauvisme er ein kunsthistorisk stilart, knytt til ei laus gruppe av kunstmålarar tidleg i det tjuande hundreåret. Kunstnarane understreka i arbeida sine dei måleriske kvalitetane og dei sterke fargane, framfor dei representative og realistiske verdiane som impresjonismen arva og vidareførte frå eldre stilretningar. Fauvismen oppstod som stil rundt 1900 og heldt fram også etter 1910, men rørsla varte einast nokre få år, 1904-08, og hadde tre utstillingar. Henri Matisse og André Derain var dei leiande i rørsla. Fauvisme kan sjåast som ein variant av ekspresjonismen.
Bergstien i Oslo
Namnet Bergstien på denne gata er gamalt, og har å gjere med terrenget denne etter måten beine gata går i, med fall frå toppen av Akersbakken ned mot Bjerregaards gate, og deretter ein etter kvart steil stigning opp mot St. Hanshaugen.
Peter Gabriel (1977)
Plateomslag
Fotografiset på plateomslaget syner Peter Gabriel som sit i passasjersetet i ein (britisk) bil, ein Lancia Flavia, eigd av Storm Thorgerson i Hipgnosis som designa omslaget. Fotografiet vart teken i Wandsworth og bilen vart spraya med vatn frå ein slange. Svartkvittbiletet vart så handfarga og refleksjonane vart modifiseert med ein skalpell av kunstnaren Richard Manning.
Aleppo
Det franske mandatet
Forbundet enda i desember 1924, då Frankrike slo Aleppo og Damaskus saman til ein enkel syrisk stat igjen og skilde ut Alawitterstaten. Dette skjedde etter at forbundet valde å slå i saman dei tre statane til ein enkel stat og gjere Syria økonomisk sjølvstendig. Frankrike meinte dette var å gå for langt.
Peter Gabriel (1977)
Plateomslag
Eit alternativt forslag var eit bilete av Peter Gabriel med kontaktlenser som gjorde at augo hans såg ut som metallkuler. Dette vart nytta på innsida av omslaget i staden.
Aleppo
Det franske mandatet
Det syriske opprøret braut ut i Syria i 1925, då franskmennene heldt nye val i staten Aleppo for det som var meint å føre fram mot ei lausriving frå Damaskus og ein sjølvstendig stat igjen. Etter at det nye rådet vart valt, valde rådet overraskande nok likevel å halde seg i union med Damaskus. Syriske nasjonalistar starta ein massiv kampanje mot lausriving som førte til at folket synte stor motstand mot lausrivingsplanane, og dei pro-franske politikarane hadde ikkje noko anna val enn å støtte unionen. Resultatet var særs pinleg for Frankrike, som ønskte at ei lausriving for Aleppo skulle ha ein straffeeffekt for Damaskus, som hadde delteke i det syriske opprøret. Dette var siste gong det vart føreslått sjølvstende for Aleppo.
Peter Gabriel (1977)
Mottaking
Stephen Demorest i Rolling Stone skildra Peter Gabriel som «ei gullgruve av songar som har liten likskap til kvarandre», og hylla det som «ein imponerande rik debut». Robert Christgau i The Village Voice kalla det «langt smartare» enn det tidlegare arbeidet til Gabriel i Genesis, og trass i at han skreiv at «kvar gong eg dykkjer djupare inn i de utfordrande teksturen for å tyde ei linje eller to, kjem eg til kort», meinte han at albumet var «verdt å vurdere». Nick Kent i NME skreiv at Peter Gabriel var «ei bra plate me minst ein 24-karats klassikar i 'Solsbury Hill' og andre sterke songar.»
Aleppo
Etter sjølvstendet
Perioden like etter sjølvstendet frå Frankrike vart markert av auka rivalisering mellom Aleppo og Damaskus. Aleppo ønskte ein union mellom Syria og det hashimittar-styrte Irak, noko som Damaskus gjekk sterkt i mot. I staden vendte Damaskus seg mot Egypt og Saudi-Arabia og deltok aktivt i opprettinga av Den arabiske ligaen i Alexandria i 1944, ein organisasjon som av mange arabiske nasjonalistar vart sett på som ein «konspirasjon» retta mot ei samling av Den fruktbare halvmånen under hashimittane.
Peter Gabriel (1977)
Innhald
Alle songane er skrivne av Peter Gabriel, utanom der andre er nemnde.
Fauvisme
Kunstnarar og stil
Attåt Matisse og Derain, tok kunstmålarar som Albert Marquet, Charles Camoin, Louis Valtat, Henri Evenepoel, Maurice Marinot, Jean Puy, Maurice de Vlaminck, Henri Manguin, Raoul Dufy, Othon Friesz, Georges Rouault, Kees van Dongen, Alice Bailly og Georges Braque opp fauvistiske metodar og tema.
Opphav
Den symbolistiske målaren Gustave Moreau var læremeisteren til fauvistane. Han underviste Matisse, Marquet, Manguin, Rouault og Camoin på 1890-talet i Paris. Moreaus frisinna syn, originalitet og stadfesting av den ekspressive styrken i reine fargar inspirerte studentane hans.
Matisse møtte i 1896 den impresjonistiske kunstmålaren John Peter Russell på øya Belle-Île-en-Mer utanfor Bretagne. Kort tid etter la han vekk den jordfarga paletten sin, til fordel for lyse, impresjonistiske fargar. Året etter, 1897, vende han tilbake til Russell og gjekk i lære hos han. Maurice de Vlaminck støytte i 1901 for første gong på arbeid av Vincent van Gogh. Han begynte deretter å jobbe ved å klemme målinga direkte på lerretet.
Parallelt med at målarane oppdaga avantgarde-kunsten kom ei styrking av prerenessansen i fransk kunst. Det hende gjennom ei utstilling som vart vist i 1904, Fransk primitivisme. Ein anna estetisk fôring til arbeidet sitt var afrikanske skulpturar, som Vlaminck, Derain og Matisse var tidlege samlarar av.
Mange av dei sentrale trekka ved fauvismen kom tidlegast til syne i Matisses måleri Luxe, Calme et Volupté (Luksus, ro og nyting), som han måla sommaren 1904 i Saint Tropez, der han oppheldt seg saman med Paul Signac og Henri-Edmond Cross.
Salon d'Automne
Kunstnargruppa heldt den første utstillinga si i 1905 Salon d'Automne. Gruppa fekk namnet sitt etter omtalen kritikaren Louis Vauxcelles gav i ei dagsavis. Han nytta overskrifta «Donatello mellom villdyra», og framheva kontrasten mellom fauvist-bileta og ein renessanseskulptur som delte rom med dei. Kommentaren om villdyra («les fauves») gjekk inn i daglegtalen. Bileta vart rakka ned på, og måleria vart omtala som «ein pott med måling som har blitt slengt i ansiktet på publikum». Dei fekk også noko positiv merksemd. Mellom anna vart måleriet som vart blinka ut for angrep, Matisses Kvinne med hatt, kjøpt av Leo og Gertrude Stein.
DS «Diana» (1904)
DS «Diana» (kallesignal LDSS) var eit dampskip bygt i 1904 som lasteskip for Det Bergenske Dampskibsselskab ved Bergen mekaniske verksted (BDS) i Bergen. Skipet vart levert i mars 1904.
Historie
BDS betalte 322 229 kr for skipet. Skipet gjekk trampfart til forskjellige stader i verda. I februar 1905 grunnstøytte skipet nær Haugesund, men kom seg av ved eiga hjelp og sigla vidare til Bergen der vart reparert for skadar i baugen og kjølen. Den 13. februar 1914 grunnstøytte skipet igjen, denne gangen ved i storm ved fyrholmen Skomakeren ved Hindøya i Florø. Skipet sprang lekk med skadar på begge sider av baugen. Skroget vart tetta i Florø og skipet drog så til Bergen for eigen maskin, der det vart reparert. I august 1916 rende «Diana» på ein kai i Sandnesjøen. Kaien fall saman og sild og trelast til ein verdi på fleire tusen kroner forsvann på sjøen. Den 18. juli 1917 gjekk «Diana» nok ein gang på grunn. Denne gangen ved Ramsøy utafor Kristiansand på veg til Gøteborg med jernbaneskjener. Skipet sprang igjen lekk, men heldt seg flytande med å lesse av skjenene. Det kom seg til Kristiansand for eigen maskin. Reperasjonskostnadane vart sett til 120 000 kroner og malmlasta vart taksert til 55 000 kroner.
I 1920-åra gjekk «Diana» i fart til hamnebyar i Frankrike, med Le Havre og Bordeaux som dei viktigaste. Natt til 15. januar 1929 fall kapteinen på «Diana», Hans Peter Ulrichsen, overbord på veg mellom Stavanger og Bergen og forsvann. I 1929 vart skipet installert med straumlinjeror.
Då andre verdskrigen braut i april 1940 vart skipet rekvirert av Nortraship. Den 26. september 1940 forlet skipet Milford Haven for Plymouth og forsvann med heile besetninga på 17 personar, truleg same dag. 14 av dei 17 personane ombord var nordmenn. Ein er ikkje heilt viss på kva som skjedde med skipet, men ein reknar med at ho gjekk på ei mine, sidan det ikkje var rapportert om tyske ubåtar i nærleiken. Livbelte og ein livbåt merka med namnet på skipet vart sidan funne i land på klippene mellom Llansallos Bay og Pencarrow Head.
Skipet
Tonnasjen til skipet var ved levering 1 155 bruttoregistertonn og 699 nettoregistertonn og lasteevna var 1 500 dødvekttonn. Volumet i lasterommet var 2 133 m³. Hovudmaskinen var ein kolfyrt tresylindra ekspansjon dampmaskin, levert av Bergen mek. Verksted i Bergen. Oppgjeven yting var 750 iHk (indikerte hestekrefter) og 139 nominelle hestekrefter som gav ein toppfart på 10,5 knop.
Aleppo
Etter sjølvstendet
Den aukande usemja mellom Aleppo og Damaskus førte etter kvart til at Den syriske nasjonalblokka vart delt i to fraksjonar: Det syriske nasjonalpartiet, oppretta i Damaskus i 1946, og Folkepartiet, oppretta i Aleppo i 1948 av Rushdi Kikhya og Nazim Qudsi. Ei årsak til usemja, i tillegg til unionen med Irak, var at Aleppo ønskte å overta rolla som hovudstad frå Damaskus. Debatt om kvar hovudstaden skulle ligge starta i 1950 då Folkepartiet la fram eit forslag til ei grunnlov som kalla Damaskus ein «mellombels hovudstad».
Distriktet Mallakastër
Distriktet Mallakastër (albansk: Rrethi i Mallakastrës) var eit distrikt i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. I dag inngår området i regionen Fier. Hovudstaden i distriktet var Ballsh.
Aleppo
Etter sjølvstendet
Det første statskuppet i det moderne Syria vart utført i mars 1949 av ein hæroffiser frå Aleppo, Hussni Zaim. Forført av den absolutte makta han hadde som diktator, vendte Zaim seg raskt mot Egypt og Vesten og gav opp forsøket på ein union med Irak. Dette førte til eit nytt statskupp berre fire månader seinare. Det andre kuppet vart leia av Sami Hinnawi (òg frå Aleppo), vart sett i stand av Folkepartiet og søkte aktivt ein union med Irak. Meldinga om ein føreståande union med Irak førte til eit tredje kupp same året, i desember 1949, leia av Adib Shishakly for å hindre unionen.
Distriktet Mallakastër
Etter kommunereforma i 2014 er dei tidlegare landkommunane og bykommunane i dag fordelte slik på dei nye kommunane:
Aleppo
Etter sjølvstendet
Kort tid etter Shishakly gjekk av i 1954, vart det oppretta ein union med Egypt under Gamal Abdul Nasser i 1958. Uninoen kollapsa berre to år seinare då ein junta av unge offiserar frå Damaskus gjorde eit nytt statskupp. Aleppo var i mot kuppet, men hadde til slutt ikkje noko anna val enn å anerkjenne det nye regimet. Det nye regimet prøvde å absorbere misnøya i Aleppo ved å utpeike både ein president og ein statsminister frå Aleppo—Nazim Qudsi og Marouf Dawalibi.
Timrå kommun
Timrå kommune ligg i det svenske länet Västernorrlands län i landskapet Medelpad i landsdelen Norrland. Kommunen grensar mot nabokommunane Härnösand og Sundsvall. Administrasjonssenteret i kommunen ligg i Timrå.
Geografi
Barkogkledd åslandskap i innlandet. Delvis oppdyrka kystlandskap mot Austersjøen. Indalsälven munnar ut i havet i Timrå.
E4 går gjennom kommunen. Timrå er knytt til det svenske jernbanenettet gjennom Ådalsbanan. Sundsvall-Härnösand flyplass ligg i kommunen.
Tettstader
Timrå kommune hadde fire tettstader i 2005. Folketalet i tabellen er frå 31. desember 2005.
Aleppo
Etter sjølvstendet
I mars 1963 utførte ein koalisjon av baathistar, nasseristar og sosialistar eit nytt kupp med mål om å opprette unionen med Egypt att. Det nye regimet sette derimot berre inn att flagget til unionen. Kort tid etter førte usemje mellom baathistane og nasseristane over attopprettinga av unionen til ei krise, og baathistane dreiv nasseristane bort frå makta. Nasseristane, som hovudsakleg var frå mellomklassen i Aleppo, svarte med opprør i Aleppo i juli 1963.
Igjen prøvde Baath-regimet å stoppe uroa ved å setje Amin al-Hafiz, ein baathist-offiser frå Aleppo, inn som leiar.
President Hafez al-Assad, som kom til makta i 1970, var avhengig av støtte frå forretningsklassen i Damaskus. Dette gav Damaskus ein fordel over Aleppo, og Damaskus kom derfor til å dominere den syriske økonomien. Den strenge sentraliseringa av den syriske staten, ressursane som vart flytta til Damaskus og hegemoniet som Damaskus hadde i den syriske økonomien gjorde det stadig vanskelegare for Aleppo å konkurrere. Aleppo er derfor ikkje lenger det økonomiske og kulturelle senteret i Syria, slik det ein gong var.